**PJESMA U PROZI**

**Termin**: zimski semestar 2019/2020, utorkom 18.30-20:45 h (A-214)

**Nastavnik**: dr. sc. Branislav Oblučar, docent

**Kontakt**: boblucar@ffzg.hr; konzultacije: utorkom 17:30 – 18:30 h (B-213)

**ECTS bodovi**: 6

**Trajanje**: 1 semestar

**Status**: izborni kolegij (preddiplomski studij)

**Oblik nastave**: 2 sata predavanja + 1 sat seminara

**Studentske obaveze**: Prisutnost na kolegiju (najviše 3 izostanka od 15 termina), izvršavanje tjednih obaveza (čitanje predviđenih tekstova), aktivnost na nastavi (rasprava, izlaganje).

**Način polaganja ispita**: pisani rad (esej od 8 kartica) i usmeni ispit

**Literatura za kolegij**: književni tekstovi i sekundarna literatura

**Cilj kolegija:** Upoznati student(ic)e s temeljnim određenjima pjesme u prozi kao žanra te s njezinim razvojem u europskoj, američkoj i hrvatskoj književnosti od romantizma do danas.

**Sadržaj kolegija:**

Što je pjesma u prozi; u čemu je razlika između pjesme u prozi i slobodnog stiha s jedne te poetske proze s druge strane; koje su dodirne točke pjesme u prozi i kratke priče ili eseja; koja je uloga pjesme u prozi u modernističkom poduhvatu revolucije pjesničkog jezika – neka su od pitanja o kojima će se raspravljati na ovome kolegiju, koji će ponuditi povijesni pregled pjesme u prozi kao žanra u europskoj, američkoj i hrvatskoj književnosti, od njezinih korijena u romantizmu pa sve do suvremenosti. Pjesma u prozi pokazat će se kao kategorija koja osporava težnje za jednoznačnim određenjima poezije, ali i književnih žanrova uopće. Žanrovska razmatranja temeljit će se na interpretacijama pojedinih tekstova autora ključnih za oblikovanje i razvoj ove naoko marginalne, ali u modernoj i suvremenoj poeziji sveprisutne književne vrste.

1. Konstituiranje kolegija

2. „Što je poezija i ako znate što poezija jest što je proza“

3. Pjesma u prozi kao žanr – književnopovijesna određenja

4. Preteče žanra u romantizmu. Novalis, *Himne noći; Fragmenti* (Zagreb: Matica hrvatska, 1998) Aloysius Bertrand, *Gašpar noćnik: fantazije na Rembrandtov i Callotov način* (Zagreb: Matica hrvatska, 1971)

5. Zasnivanje žanra. Pjesma u prozi i velegrad. Baudelaire, *Spleen Pariza: male pjesme u prozi* (Zagreb, 1952, 1964, 1982)

6. Buntovnici na pragu modernizma: Rimbaud, *Poezija* (*Sezona u paklu* i *Iluminacije*, Zagreb: Konzor, 1997) i Lautréamont, *Maldoror* (Koprivnica: Šareni dućan, 2012) (izbor)

7. Pojava žanra u Rusiji i Engleskoj: Turgenjev: *Pjesme u prozi* (u: *Romani, Pjesme u prozi*, Zagreb: NZMH, 2004) i Wilde: *Pjesme u prozi – Poems in prose* (Zagreb: Ceres, 2002)

8. Pjesma u prozi i kubizam. Gertrude Stein: *Picasso*, *Portret Picassa*, izbor iz *Tender Buttons*

9. Poetska deskripcija i fragment. Francis Ponge, *Na strani stvari* (Zagreb: Litteris 2016) i René Char, *Hipnosovi listići i druge pjesme* (Zagreb: Litteris, 2010)

10. Pjesma u prozi i kratka priča. Henri Michaux, *Pjev u labirintu* (Zagreb: Litteris, 2018) i Julio Cortázar, *O kronopijima i famama: upute za pjevanje i plakanje* (Koprivnica: Šareni dućan, 2010)

11. Pojava žanra u hrvatskoj književnosti: Fran Mažuranić: *Lišće* (Zagreb: Konzor, 1992) i A. G. Matoš, izbor iz djela.

12. *Pjesme u prozi* Tina Ujevića (Zagreb: DHK, 2002)

13. Suvremena pjesma u prozi: Danijel Dragojević i Andriana Škunca, izbor iz djela

14. Suvremena pjesma u prozi: Saška Rojc, *Puzzlerojc* (Zagreb: AGM, 2007) i Ivan Šamija, *Projekt Poljska* (Zagreb: Meandarmedia, 2014)

15. Evaluacija kolegija

**Antologije:**

*The Penguin Book of the Prose Poem – From Baudelaire to Anne Carson* (2018), ur. Jeremy Noel-Tod. Penguin Books.

*Naša ljubavnica tlapnja* *– Antologija hrvatskih pjesama u prozi* (1992), ur. Z. Mrkonjić, H. Pejaković, A. Škunca, Zagreb: Hrvatska sveučilišna naklada.

**Sekundarna literatura:**

Delville, Michel (1992) *The* *American Prose Poem*, University Press of Florida. (izabrana poglavlja)

Frow, John (2006) *Genre*, London-New York: Routledge.

Jurić, Slaven (2006) *Počeci slobodnog stiha.* Zadar-Zagreb: Thema-FF Press. str. 12-24.

Maroević, Tonko (2010) „Za pjesmu u prozi“, u: *Skladište mješte sklada – Prilozi praćenju pobudnog pjesništva*, Zagreb: VBZ. str. 39-41.

Monroe, Jonathan (1987) *A Poverty of Objects – The Prose Poem and the Politics of Genre*, Ithaca-London: Cornell University Press (izabrana poglavlja)

Monte, Steven: *Invisible Fences – Prose Poetry as a Genre in French and American Literature* (izabrana poglavlja)

Oblučar, Branislav (2017) „Pjesma u prozi kao žanr“, u: *Na tragu Kornjače – pjesma u prozi i tvarna imaginacija u poetici Danijela Dragojevića*, Zagreb: Disput. str. 13-54

Pejaković, Hrvoje (1992) „Predgovor“, u: *Naša ljubavnica tlapnja – Antologija hrvatskih pjesama u prozi*, str. 5-20.

*The Prose Poem in France – Theory and Practice* (izbor eseja), ur. Mary Ann Caws i Hermine Riffaterre (izabrana poglavlja)

Wolf, Werner (2005) „The Lyric: Problems of Definition and a Proposal for Reconceptualization“, u: *Theory into Poetry – New Approaches to the Lyric*, ur. Eva Müller-Zettlemann, Margarete Rubnik, Amsterdam-New York: Rodopi.